CELEX: 62015CN0304
Language: el
Date: 2015-06-19 00:00:00
Title: Υπόθεση C-304/15: Προσφυγή της 19ης Ιουνίου 2015 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/18
            
         Προσφυγή της 19ης Ιουνίου 2015 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας
   (Υπόθεση C-304/15)
   (2015/C 302/23)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: K. Mifsud-Bonnici, S. Petrova)
   
      Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι, μη εφαρμόζοντας ορθά την οδηγία 2001/80/ΕΚ (1) για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης όσον αφορά τη μονάδα «Aberthaw Power Station» στην Ουαλία, το Ηνωμένο Βασίλειο της Μεγάλης Βρετανίας και της Βόρειας Ιρλανδίας αθέτησε τις υποχρεώσεις που υπέχει δυνάμει του άρθρου 4, παράγραφος 3, σε συνδυασμό με το παράρτημα VI, μέρος A, της οδηγίας 2001/80/ΕΚ σχετικά με τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης·
            
         
               —
            
            
               να καταδικάσει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή φρονεί ότι το Ηνωμένο Βασίλειο δεν εφάρμοσε ορθά το άρθρο 4, παράγραφος 3, σε συνδυασμό με το παράρτημα VI, μέρος A, της οδηγίας 2001/80/ΕΚ για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης μονάδα όσον αφορά τη μονάδα Aberthaw Power Station. Η μονάδα Aberthaw Power Station, μια μονάδα καύσης που λειτουργεί με καύση άνθρακα και με ονομαστική θερμική ισχύ 4  090 MWth, συνεπεία της οποίας εμπίπτει στην κατηγορία των εγκαταστάσεων με χωρητικότητα υπερβαίνουσα τα 500 MWth, υπερβαίνει την εφαρμοστέα οριακή τιμή εκπομπής αναφορικά με τα οξείδια του αζώτου (NOx) δυνάμει του άρθρου 4, παράγραφος 3, της ανωτέρω οδηγίας σε συνδυασμό με το άρθρο 14, παράγραφος 1, στοιχείο α', και το παράρτημα VI, τμήμα A αυτής. Σύμφωνα με τις εφαρμοστέες διατάξεις, το Ηνωμένο Βασίλειο πρέπει να διασφαλίσει ότι μια μονάδα τέτοιας χωρητικότητας δεν υπερβαίνει, από 1ης Ιανουαρίου 2008, την οριακή τιμή των 500 mg/Nm3 για τα NOx, μειώνοντάς τη σε 200 mg/Nm3 από τον Ιανουάριο του 2016. Εντούτοις, η οριακή τιμή εκπομπών της μονάδας, όπως ορίζεται στην άδειά της, ανέρχεται επί του παρόντος στα 1  050 mg/Nm3 για τα NOx.
   
      (1)  ΕΕ L 309, σ. 1.